b'\n_START_ARTICLE_\nThe Climb (pesem)\n_START_SECTION_\nOzadje\n_START_PARAGRAPH_\nPesem "The Climb" originalno ni bila napisana za muzikalni film Hannah Montana: The Movie iz leta 2009. So-avtorka Jessi Alexander je povedala, da je bila melodija pesmi zasnovana med njeno vo\xc5\xbenjo do doma njenega partnerja pri pisanju besedil, Jona Mabea; ko je pripeljala do njegovega stanovanja, sta ona in Mabe napisala pesem o premagovanju \xc5\xbeivljenjskih ovir, ki se zgleduje po njunih osebnih bojih v glasbeni industriji. Jessi Alexander je omenila tudi, da je proces v obliki "terapije." O nastajanju pesmi je Jessi Alexander povedala:_NEWLINE_"Pravzaprav sem se nekega dne vozila v slu\xc5\xbebo. Bil je tipi\xc4\x8den dan, na njem ni bilo ni\xc4\x8d posebnega. In takrat sem samo zasli\xc5\xa1ala nekak\xc5\xa1no melodijo v svoji glavi. In nisem mogla dovolj hitro priti do svojega sodelavca Jona Mabea ali svoje kitare, da bi zaigrala in sli\xc5\xa1ala to melodijo, kakor sem si \xc5\xbeelela. In, veste, pesem sva napisala precej hitro in nisem zares razmi\xc5\xa1ljala o njej. Besedilo je pri\xc5\xa1lo kar samo od sebe, mislim, da je bilo tako pri obeh, bila sva nekako v\xc5\xbeiveta v posel. Moj sodelavec je sicer igral nek in\xc5\xa1trument in se je kar naenkrat spreobrnil v tekstopisca, jaz pa sem imela veliko pogodb z raznimi zalo\xc5\xbebami ter veliko vzponov in padcev v glasbeni industriji. Ampak za oba od naju mislim, da sva pri\xc5\xa1la do mesta, kjer si re\xc4\x8de\xc5\xa1: \'Tole pa ni dirka.\'" _NEWLINE_Pesem, ki sta jo napisala, je nosila naslov "The Climb", napisana pa je bila v tretji osebi. Jessi Alexander je pesem ozna\xc4\x8dila za "bolj duhovno", kot verzija, ki so jo izdali, povedala pa je tudi, da je bila originalna pesem napisana kot molitev. Povedala je tudi, da je bila v pop stilu in primerna za zalo\xc5\xbebo The Walt Disney Company._NEWLINE_Preden je pesem pri\xc5\xa1la do Miley Cyrus, si jo je ogledalo \xc5\xa1e mnogo drugih country izvajalcev. Nazadnje jo je izbral Peter Chelsom, re\xc5\xbeiser filma Hannah Montana: The Movie in jo posredoval Miley Cyrus, da jo je posnela kot soundtrack za film. Peter Chelsom je odkril, kar je kasneje postala pesem "The Climb" med obiskom Nashvillea, Tennessee, ko je iskal pesmi za film Hannah Montana: The Movie. Po tem, ko je sli\xc5\xa1al glasbo Jessi Alexander, jo je Chelsom vpra\xc5\xa1al, \xc4\x8de bi mu lahko posredovala \xc5\xa1e ve\xc4\x8d njenih pesmi; Alexanderova je posnela pesem "It\'s the Climb" na zgo\xc5\xa1\xc4\x8denko in mu jo posredovala. Nekaj tednov kasneje ji je Chelsom sporo\xc4\x8dil, da "bo pesem sestavni del filma." Kakorkoli \xc5\xbee, \xc5\xbeelel je, da Jon Mabe in Jessi Alexander nekoliko preuredita pesem in jo spremenita tako, da bo bilo besedilo pripovedovano v prvi osebi. Jessi Alexander je menila, da bi spremembe povzro\xc4\x8dile "znaten znesek pesmi" in kometirala: "Meni se zdi, da ko spremeni\xc5\xa1 besedilo iz tretje v prvo osebo, to lahko spremeni celoten pomen kitice." Ona in Mabe sta "iz pesmi vzela veliko besed" in jo spremenila tako, da je pomen pesmi ostal enak._NEWLINE_Ko so dobili celotno pesem, so filmski ustvarjalci tekstopiscema povedali: "To je popolno za Miley, spremenilo bo njeno celotno \xc5\xbeivljenje, spremenilo bo vajino \xc5\xbeivljenje." Chelsom je komentiral, da se je pesem "obrnila" na glasbeno stopnjo pesmi v filmu in prilagodila glasu Miley Cyrus. Kot ostale pesmi iz filma Hannah Montana: The Movie je tudi "The Climb" "tesno vtkana v strukturo zgodbe in likov." V filmu Miley Cyrus igra Miley Stewart, lik z dvojnim \xc5\xbeivljenjem, katere skrivna identiteta je pop zvezdnica Hannah Montana. To, da to skrivnost zadr\xc5\xbeuje zase, ji povzro\xc4\x8da \xc5\xa1tevilne te\xc5\xbeave z mnogimi drugimi liki, Miley samo pa pusti zmedeno in potol\xc4\x8deno. Svoja \xc4\x8dustva izrazi med pisanjem pesmi "The Climb". Po mnenju filmskega producenta Alfreda Gougha je "pesem njeno potovanje, nauki, ki se jih je nau\xc4\x8dila \xc4\x8dez film. Je epsko [...] balada, ki povzema pot Miley in sporo\xc4\x8dilo filma."_NEWLINE_Pesem "The Climb" je bila izbrana za glavni singl iz soundtrackov filma zaradi svojih country elementov, ki so uvedli Miley Cyrus tudi izven njenega obi\xc4\x8dajno pop ob\xc4\x8dinstva. Pesem je prvi samostojni singl Miley Cyrus, ki je bil objavljen naravnost na country radiu, pred tem pa je s svojim o\xc4\x8detom Billyjem Rayjem Cyrusom posnela tudi country duet, pesem z naslovom "Ready, Set, Don\'t Go", ki je iz\xc5\xa1el na country tr\xc5\xbei\xc5\xa1\xc4\x8du leta 2007. Bill Lamb iz revije About.com je napisal, da je pesem naznanilo mo\xc5\xbenosti, da se Miley Cyrus uvede tudi v country glasbi, njen duet pa je primerjal tudi s country pevko Taylor Swift in njenim nastopom na 51. podelitvi nagrad Grammy. Warren Truitt, ki tudi pi\xc5\xa1e za About.com, je pesem ozna\xc4\x8dil za "Mileyjin resen poskus, da bi pri\xc5\xa1la v sodobni svet country glasbe." "The Climb" je na internetu iz\xc5\xa1la 4. februarja 2009, dva dneva pred uradno izdajo na radijih. V oktobru leta 2009 je pesem ponovno iz\xc5\xa1la v nekaterih dr\xc5\xbeavah zunaj Zdru\xc5\xbeenih dr\xc5\xbeav Amerike v mednarodni verziji EP-ja Miley Cyrus, imenovanega The Time of Our Lives.\n_START_SECTION_\nSestava\n_START_PARAGRAPH_\nPesem "The Climb" je country pop balada, ki vsebuje tudi soft rock in pop rock stile in traja tri minute ter petinpetdeset sekund. Pesem se za\xc4\x8dne po\xc4\x8dasi, primarno s solo to\xc4\x8dko klavirja, v nadaljevanju pa do odraza pridejo tudi zvoki elektri\xc4\x8dnih kitar. Kakorkoli \xc5\xbee, po dveh minutah in petin\xc5\xa1tiridesetih sekundah pridejo do odraza tudi violine, pesem pa za\xc4\x8dne odra\xc5\xbeati svojo polno mo\xc4\x8d.  Bill Lamb iz spletne revije About.com meni, da je glas Miley Cyrus "trden in jasen." Kakorkoli \xc5\xbee, Todd Martens, so-urednik glasbene kolumne v reviji The Los Angeles Times pa je napisal, da je Miley Cyrus uporabila "hripav glas, kar country pesmi prina\xc5\xa1a malce ve\xc4\x8d granulacije." Pesem je zapeta v E-duru, glas Miley Cyrus pa se razprostira \xc4\x8dez dve oktavi, od E\xe2\x82\x83 do G\xe2\x99\xaf\xe2\x82\x85. Pesem vsebuje standrdni stil balade s programiranjem akordov E5\xe2\x80\x94Asus2\xe2\x80\x94F\xe2\x99\xaf7sus._NEWLINE_Sode\xc4\x8d po glasbenemu kritiku Fraser McAlpine programa BBC besedilo pesmi uveljavlja, da moramo na \xc5\xbeivljenje gledati kot na "potovanje, ki je te\xc5\xbeko, a se ga na koncu nagradi." Oba, Martens in McAlpine sta se posebej posvetila kitici "It\'s always gonna be an uphill battle/Sometimes I\'m gonna have to lose" ("Vedno bo kak\xc5\xa1na bolj strma bitka/V\xc4\x8dasih bom mogla izgubiti"). Martens je menil, da je v tej vrstici pevka priznava lastne napake, ki jih je naredila v \xc5\xbeivljenju, medtem pa je McAlpine napisal: "Ta vrstica nam razlaga, da v\xc4\x8dasih ni ve\xc4\x8d poti nazaj."\n_START_SECTION_\nKriti\xc4\x8dni sprejem\n_START_PARAGRAPH_\nKritiki so pesem v glavnem hvalili in ji namenili pozitivne kritike. Fraser McAlpine iz BBC je menil, da je bilo besedilo pesmi sicer nekoliko generi\xc4\x8dno, vendar je pohvalil glas Miley Cyrus: "Miley se je njen glas zelo izpla\xc4\x8dal - so trenutki, ko glas zveni malce napet, vendar je v pesmi sli\xc5\xa1ati veliko bolj obvladljiv, kar pesmi daje ritem in poudari uporabo pop zvokov." Michael Menachem iz revije Billboard je pesem ozna\xc4\x8dil za "eno izmed najmo\xc4\x8dnej\xc5\xa1ih balad leta," Wesley Morris iz revije The Boston Globe pa je pohvalil "The Climb", saj naj bi bila "nekoliko podobna liberarni himni." Leah Greenblatt iz revije Entertainment Weekly je napisala: "Nekatere melodije so [...] \'The Climb\', \xc5\xa1estnajstletno dekle iz Tennesseeja vklju\xc4\x8di tudi doma\xc4\x8de zvoke, vendar so njeni \'r\'-ji \xc5\xa1e vedno tako podolgovati, da so povsem nedosegljivi za njeno pop ob\xc4\x8dinstvo." Todd Martens iz revijeThe Los Angeles Times je verjel, je pesem "The Climb" ozna\xc4\x8dil za "pred-valentinsko pesem". Kakorkoli \xc5\xbee, Martens je napisal tudi: "\'The Climb\' je ena izmed redkih balad Miley Cyrus, ki vsebuje nekaj ve\xc4\x8d ognjenega teen popa."_NEWLINE_Heather Phares iz Allmusic je dejala, da je pesem "najbolj\xc5\xa1a pesem izmed vseh, ki jih Miley Cyrus kot soundtrack zapoje pod svojim pravim imenom." Miley Cyrus je primerjala tudi s Shanio Twain, pesem pa opisala kot "naravno, [...] v so\xc5\xbeitju z Zemljo." Med ocenjevanjem EP-ja The Time of Our Lives je Michael Hann iz revije The Guardian pesem ozna\xc4\x8dil za "eno izmed najbolj\xc5\xa1ih balad," ter jo primerjal s pesmima "When I Look at You" in "Obsessed". Michael Hann je povedal tudi, da je bila pesem v EP dodana zato, da "bi dodali nekaj ve\xc4\x8d baladskega stila tej zbirki ameri\xc5\xa1ke izdaje." Jon Caraminica iz revije The New York Times je "The Climb" opisal kot "privla\xc4\x8den novi singl [ki] je nekoliko skromen, a navdihujo\xc4\x8d country-rock, ki bi ga zlahka zamenjali za kalkulacijo." Med ocenjevanjem koncerta Miley Cyrus je James Reed iz revije The Boston Globe pesem ozna\xc4\x8dil za "inspirativno balado".\n_START_SECTION_\nNagrade in nominacije\n_START_PARAGRAPH_\n"The Climb" je bila nagrajena v kategoriji za "Najbolj\xc5\xa1o pesem iz filma" na podelitvi nagrad MTV Movie Awards iz leta 2009, in za "Izbira glasbe: singl" na podelitvi nagrad Teen Choice Awards istega leta. Na 52. podelitvi Grammyjev je bila pesem nominirana za "najbolj\xc5\xa1o pesem, napisano za film, televizijo ali ostale vizualne prireditve, nominacijo pa so prejeli tekstopisci pesmi. Kakorkoli \xc5\xbee, pesem je bila umaknjena po opozoritvi zalo\xc5\xbebe Walt Disney Records, ki je opozorila, da "pesem ni bila napisana posebej za film, televizijo ali ostale vizualne prireditve, kakor to zahteva kategorija." Po podatkih revije Rolling Stone je bila pesem "The Climb" prelo\xc5\xbeena v obravnavo zaradi te napake. Organizacija National Academy of Recording Arts and Sciences (NARAS), ki je predstavljala podelitev nagrad Grammy, je objavila izjavo: "Walt Disney Records je prej in kasneje posredovala podatke na\xc5\xa1emu oddelku za podeljevanje nagrad, ter tako preverila, da pesem ni bila napisana specifi\xc4\x8dno za film Hannah Montana: The Movie. Po teh informacijah moramo pesem umakniti iz tega tekmovanja." NARAS je nominacijo nadomestil z naslednjo najvi\xc5\xa1je glasovano pesmijo, ki je bila pesem "All is Love", ki sta jo Karen O in Nick Zinner napisala za film Where the Wild Things Are.\n_START_SECTION_\nDose\xc5\xbeki na lestvicah\n_START_PARAGRAPH_\nOb koncu tedna, 7. marca 2009 je pesem "The Climb" pristala na osemin\xc5\xa1tiridesetem mestu  Billboardove lestvice Hot Country Songs. To je bilo hkrati tudi v istem tednu, ko je pesem "Back to Tennessee" o\xc4\x8deta Miley Cyrus, Billyja Rayja Cyrusa, dosegla devetinpetdeseto mesto na tej isti lestvici. To je bilo prvi\xc4\x8d, da sta o\xc4\x8de in h\xc4\x8di ob istem \xc4\x8dasu na lestvico uvrstila dve razli\xc4\x8dni pesmi od leta 1990, ko sta se na lestvico uvrstila Johnny in Rosanne Cash s pesmima "Silver Stallion" in "One Step over the Line", respectively. Pesem "The Climb" je nazadnje dosegla petindvajseto mesto na lestvici. Ob koncu tedna 14. marca 2009 je pesem pristala na \xc5\xa1estem mestu lestvice Billboard Hot 100, saj je prodala ve\xc4\x8d kot 166,000 kopij preko interneta, kar je pomenilo, da je to najvi\xc5\xa1je uvr\xc5\xa1\xc4\x8dena pesem Miley Cyrus na tej lestvici do takrat, ki pa ji sledi pesem "7 Things", ki je v juliju 2008 dosegla deveto mesto. Ob koncu tedna 2. maja 2009 je pesem dosegla \xc4\x8detrto mesto na lestvici Hot 100. "The Climb" je dosegel tudi peto mesto na lestvici Pop 100, dvain\xc5\xa1tirideseto mesto na lestvici Hot Christian Songs]] in prvo od petnajstih mest na lestvici Hot Adult Contemporary Tracks. Miley Cyrus je tako s \xc5\xa1estnajstimi leti postala najmlaj\xc5\xa1a ustvarjalka, ki se je urstila na lestvico Hot Adult Contemporary od LeAnn Rimes, ki je leta 1997 pri petnajstih na lestvico uvrstila svoj singl "How Do I Live". 5. avgusta 2009 je pesem prejela dve platinasti certifikaciji s strani organizacije Recording Industry Association of America (RIAA), saj je prodala ve\xc4\x8d kot dva milijona kopij izvoda. Po podatkih revije Billboard je pesem "The Climb" osma najbolje digitalno prodajana pesem leta 2009. V Kanadi se je "The Climb" uvrstil na sedemnajsto in kasneje na peto mesto njihove lestvice._NEWLINE_"The Climb" je bil uspe\xc5\xa1en tudi v Avstraliji in Novi Zelandiji. Od 19. aprila 2009 se je deset tednov obdr\xc5\xbeala na \xc5\xa1estin\xc5\xa1tiridesetem mestu lestvice Australian Singles Chart. Po desetih tednih se je "The Climb" dvignila na peto mesto, kjer je ostala \xc5\xa1e dva zaporedna tedna. Pesem je dobila platinasto certifikacijo s strani organizacije Australian Recording Industry Association (ARIA), saj je prodala ve\xc4\x8d kot 70,000 kopij v njihovi dr\xc5\xbeavi. Pesem "The Climb" je zasedla petindvajseto mesto na lestvici New Zealand Singles Chart 13. aprila 2009 in se 15. junija 2009 povzpela na dvanajsto mesto te iste lestvice. 4. septembra 2009 je singlu organizacija Recording Industry Association of New Zealand (RIANZ) dodelila zlato certifikacijo, saj je prodala 7,500 kopij izvodov v Novi Zelandiji._NEWLINE_Na lestvici UK Singles Chart se je "The Climb" pojavila na dvainosemdesetem mestu 28. marca 2009, do 16. junija 2009 pa se je njeno mesto \xc5\xbee izbolj\xc5\xa1alo in tako je dosegla enajsto mesto. S tem ko je dosegla enajsto mesto, je pesem "The Climb" postala najvi\xc5\xa1je uvr\xc5\xa1\xc4\x8dena pesem Miley Cyrus na tej lestvici; sledi ji singl "See You Again", ki se je na lestvico uvrstil v oktobru leta 2008. Na Irskem je pesem dosegla enajsto mesto. V Evropi je pesem dosegla triindvajseto mesto na lestvici Eurochart Hot 100 Singles, enajsto na lestvici Belgian Singles Chart (Flandrija) in peto na lestvici Norwegian Singles Chart. Singl "The Climb" je v Evropi tudi v drugih dr\xc5\xbeavah dosegal podobne rezultate; uvrstil se je tudi na lestvice v Avstriji, Belgiji (valonski del) in Franciji.\n_START_SECTION_\nVideospot\n_START_PARAGRAPH_\nVideospot za pesem "The Climb" je re\xc5\xbeiral Matthew Rolston, sam videospot pa se je prvi\xc4\x8d predvajal preko spletne strani Miley Cyrus na MySpaceu 11. februarja 2009. Videospot prikazuje posnetek Miley Cyrus s kitaro v eni in kov\xc4\x8dkom v drugi roki, kako za\xc4\x8denja dolgo in vznemerljivo pot po dolini. Na koncu doline se opazi son\xc4\x8dni vzhod iz oddaljenih gora. Vsa scena je narejena ra\xc4\x8dunalni\xc5\xa1ko. Miley Cyrus ima lase spete v figo in nosi potovalni jopi\xc4\x8d, sivo majico in kavbojske \xc5\xa1kornje. V lo\xc4\x8denem posnetku Miley Cyrus nosi sivo majico s kratkimi rokavi, njeni lasje pa so razpu\xc5\xa1\xc4\x8deni in tako za\xc4\x8dne peti "The Climb" pod modro lupo v vijoli\xc4\x8dni sobi. Te dve sceni se ponavljata \xc4\x8dez ves videospot. Odlomek iz filma Hannah Montana: The Movie v ospredju prikazuje Miley Cyrus, ki hodi po poti. Prika\xc5\xbeejo se tudi odlomki iz filma, na katerih se poka\xc5\xbeeta lik Miley Cyrus in njena simpatija, Travis Brody (ki ga je zaigral Lucas Till) med jahanjem. Videospot se vrne k Miley Cyrus ob hoji; pobere vrtnico, ki je padla na njeno pot in jo nato vr\xc5\xbee za sabo. V videospot so vklju\xc4\x8dene tudi stvari, kot so hrzanje konjev v ozadju in vzhajajo\xc4\x8da zvezda na njeni poti. Na videospotu se prika\xc5\xbee nova scena, v kateri Miley Cyrus ple\xc5\xa1e v vijoli\xc4\x8dni sobi z od\xc5\xa1tevanjem ali ob\xc4\x8dasno tudi odlomki iz filma na steni za njo. Miley Cyrus odlo\xc5\xbei jopi\xc4\x8d, kov\xc4\x8dek za kitaro, kov\xc4\x8dek in \xc5\xa1kornje in nadaljuje pot le \xc5\xa1e s kitaro, privezano na rami. Nato videospot poka\xc5\xbee \xc5\xa1e ve\xc4\x8d odlomkov iz filma, zmontiranih prizorov in enak prizor, kot je bil prikazan na za\xc4\x8detku. Ko se kon\xc4\x8da zadnji prizor, Miley Cyrus kon\xc4\x8dno dose\xc5\xbee vrh rde\xc4\x8dkaste gore in si \xc4\x8dez rob klifa zmagoslavno ogleduje son\xc4\x8dni zahod nad svetle\xc4\x8dim jezerom. Alternativna verzija videospota je bila vklju\xc4\x8dena tudi v film Hannah Montana: The Movie in bila predvajana na \xc5\xa1tevilnih televizijskih kanalih, vklju\xc4\x8dno z VH1._NEWLINE_Bill Lamb iz revije About.com je videospot ozna\xc4\x8dil za "inspirativni pristop". Todd Martens iz revije The Los Angeles Times je povedal, da je sicer u\xc5\xbeival ob pesmi, vendar da ni prepri\xc4\x8dan glede svojega mnenja o videospotu. Omenil je, da je ta videospot sicer veliko bolj\xc5\xa1i od prej\xc5\xa1njega videospota Miley Cyrus za pesem "7 Things" (2008), scene v videospotu pa izgledajo, kot da bi jih naslikal Thomas Kinkade, plesanje Miley Cyrus pa naj bi bilo nasprotno bla\xc5\xbeenosti. Travis iz MTV-ja je videospot ozna\xc4\x8dil za "\xc4\x8dudovit posnetek (kljub temu, da je mo\xc4\x8dno digitaliziran)". Lyndsey Parker iz Yahoo! Music je videospot ozna\xc4\x8dila za enak videospotu Britney Spears za pesem "I\'m Not a Girl, Not Yet a Woman". Napisala je tudi, da se zelo zgleduje po singlu Mandy Moore, imenovanem "Cry". Lyndsey Parker je menila tudi, da scena, v kateri se Miley Cyrus ozre s klifa, vklju\xc4\x8duje velike razmahe, in tako bila "priklicana naravnost iz videospota Bon Jovija, posnetega v osemdesetih." Leta 2009 je na podelitvi nagrad MuchMusic Video Awards prejel nominacijo v kategoriji za "najbolj\xc5\xa1i mednarodni videospot", vendar ga je premagal videospot Lady GaGa za pesem "Poker Face".\n_START_SECTION_\nNastopi v \xc5\xbeivo\n_START_PARAGRAPH_\nMiley Cyrus je otvorila prireditev Kids\' Inaugural: "We Are the Future" s tem, ko je prvi\xc4\x8d zapela pesem "The Climb" v javnosti; prireditev se je dogajala 19. januarja 2009 v Washingtonu D.C. v Verizon Center kot proslava Baracka Obame po volitvah za predsednika Zdru\xc5\xbeenih dr\xc5\xbeav Amerke. Miley Cyrus, oble\xc4\x8dena v rde\xc4\x8do plesno obleko, ki jo je oblikoval Reem Acra, je pesem posvetila obema h\xc4\x8derkama Baracka Obame, Sashi in Maliji Obama. Po uradnem izzidu pesmi 5. marca 2009 je Miley Cyrus pesem "The Climb" promovirala tako, da je z njo nastopila v mnogih televizijskih serijah, vklju\xc4\x8dno z American Idol, The Tonight Show with Jay Leno, na 44. podelitvi nagrad Academy of Country Music Awards, Good Morning America, in Live with Regis and Kelly v aprilu. 13. aprila 2009 je Miley Cyrus s pesmijo "The Climb" nastopila kot del njenega snemanja za AOL Sessions._NEWLINE_14. aprila tistega leta je Miley Cyrus singl "The Climb" zapela v Londonski trgovini Apple Store. Nastop je bil posnet in prodan spletni trgovini iTunes Store v Zdru\xc5\xbeenem kraljestvu kot EP, imenovan iTunes Live from London. 7. junija 2009 je Miley Cyrus s pesmijo nastopila na dvajseti obletnici karnevala A Time for Heroes Celebrity Carnival za podporo organizacije Elizabeth Glaser Pediatric AIDS Foundation. Miley Cyrus je pesem "The Climb" zapela tudi v televizijski seriji The Today Show in sicer 28. avgusta 2009, ter na prvi prireditvi D23 Expo 11. septembra tistega leta.._NEWLINE_Da bi promovirala film Hannah Montana: The Movie in njegovo glasbo je Miley Cyrus s pesmijo "The Climb" nastopila na \xc5\xa1estdnevni promocijski turneji akusti\xc4\x8dnega radia v \xc5\xa1estih mestih, ki je dosegla ve\xc4\x8d kot dvestopetdeset radijskih \xc5\xa1ovov. S pesmijo je nastopila tudi na svoji prvi svetovni turneji, Wonder World Tour iz leta 2009. Med nastopom je bila Miley Cyrus oble\xc4\x8dena v belo majico, bele kratke hla\xc4\x8de, \xc5\xa1kornje in kovinski telovnik, medtem pa se je na zaslonu prikazal video son\xc4\x8dnega zahoda. Po kon\xc4\x8danem nastopu je Miley Cyrus izstopila skozi prehod na odru, medtem pa so se na zaslonu pojavile podobe zvezd in Zemlje v vesolju. Melinda M. Thompson iz revije The Oregonian je nastop opisala kot "trenutek, ki si ga je zares potrebno zapomniti - Mileyjin du\xc5\xa1evni dotik ob petju pesmi \'The Climb\'", medtem pa je Jim Harrington iz revije The Oakland Tribune napisal, da je bil nastop "nekoliko bolj\xc5\xa1i" in pritegnil ve\xc4\x8dji odziv kot koncert 18. september v Oaklandu, Kalifornija, ki se je odvijal v Oracle Arena.\n_START_SECTION_\nOstale verzije\n_START_PARAGRAPH_\nPesem "The Climb" so v svoji verziji zapeli \xc5\xa1e mnogi drugi glasbeni ustvarjalci. Indie rock glasbena skupina zalo\xc5\xbebe Mirror Image Records, imenovana HelenaMaria, je pesem izdala kot lastni singl marca leta 2009. Pop rock pevka Kelly Clarkson in \xc5\xa1e dve drugi pevki so na YouTubeu video pesmi "The Climb" v njihovi izvedbi objavile v septembru 2009. Justin Bieber je svojo verzijo zapel tak\xc5\xa1no, kot jo je videl na Youtubeu. Tri pevke so pesem zapele skupaj, ob spremljavi akusti\xc4\x8dne kitare. Na avdicijah za deveto sezono ameri\xc5\xa1kega resni\xc4\x8dnostnega \xc5\xa1ova American Idol je bila pesem "The Climb" ena izmed najpopularnej\xc5\xa1ih izbir udele\xc5\xbeencev avdicije. Mandi Bierly, ki pi\xc5\xa1e za \'Entertainment Weekly, je komentirala, da "se nam zdi, da ne bomo dobili idola, katerega glas bo ustrezal tej inspirativni pesmi, vendar bo on ali ona prisiljen/a posneti to pesem kot svoj prvi samostojni singl." Med obve\xc5\xa1\xc4\x8danjem Miley Cyrus o popularnosti pesmi v seriji American Idol, je voditelj serije Ryan Seacrest, omenil, da "verjamem, da je to pesem, ki bo naredila vtis [...] in bo udele\xc5\xbeence avdicije potisnila na naslednjo stopnjo." Miley Cyrus je dejala:_NEWLINE_"Odkrito re\xc4\x8deno, brez kakr\xc5\xa1nih koli poglobavanj ali kaj podobnega, ampak to me zares veseli, sama sem precej razburjena, ker [...] to je vse, za kar se gre pri tej seriji: [...] sledi\xc5\xa1 lastnim sanjam in se ne vda\xc5\xa1, [...] pa \xc4\x8deprav se v\xc4\x8dasih zdi, da gre\xc5\xa1 v to samo zato, da te bodo potem sodili in da bo\xc5\xa1 na koncu zavrnjen, zato samo delaj na lastnem karakterju, in si misli, da je to v redu. Ta pesem ne bi mogla biti bolj primerna za kakr\xc5\xa1no koli drugo, bolj\xc5\xa1o serijo [...] To je tako fantasti\xc4\x8dno, ker pri njih res ne dobi\xc5\xa1 \xc5\xa1e ene prilo\xc5\xbenosti za vtis in izbrali so mojo pesem, kar je neverjetno!" _NEWLINE_Kidz Bop Kids je posnel verzijo pesmi za Kidz Bop 16. Heather Phares iz Allmusic je njegovo verzijo komentirala: "Verzija The Kidz Bop Kids pesmi Miley Cyrus z naslovom \'The Climb\' zveni kot zelo dobra pesem za nastop \xc5\xa1olskega pevskega zbora." \xc5\xa0tirinajstletna Thia Megia je z verzijo pesmi "The Climb" nastopila med finalom tekmovanja America\'s Got Talent. Njen nastop so sodniki ocenili dobro, Sharon Osbourne pa jo je pohvalila za izbiro, primerno njenim letom. Avstralski pevec Stan Walker je s pesmijo nastopil v sedmi sezoni serije Australian Idol. Po tem, ko je na tekmovanju tudi zmagal, je pesem posnel \xc5\xa1e za svoj prvi debitanski album, imenovan Introducing... Stan Walker. Jason Birchmeier iz Allmusic je dejal, da je verzija izpadla "dobro zaradi Walkerjevega glasbenega talenta." Finalist serije American Idol, Haeley Vaughn, je s pesmijo nastopil med prvimi dvajsetimi krogi v deveti sezoni serije.\n_START_SECTION_\nOzadje in sestava\n_START_PARAGRAPH_\nV istem letu, ko je "The Climb" originalno iz\xc5\xa1el, je britanski producent Simon Cowell za Joeja McElderryja, Ollyja Mursa in Stacey Solomon, tri finaliste \xc5\xa1este sezone britanskega televizijskega tekmovanja, imenovanega The X Factor, oznanil, da bo eden izmed njih takoj, ko bo objavljen zmagovalec tekmovanja, posnel pesem "The Climb". Potem, ko so Stacey Solomon izlo\xc4\x8dili, sta pesem 13. decembra 2009 Joe McElderry in Olly Murs zapela, kar je bil njun zadnji nastop. Po zmagi Joeja McElderryja je pesem "The Climb" iz\xc5\xa1la 14. decembra 2009, izdala pa jo je zalo\xc5\xbeba Syco Music kot prvi singl s prihajajo\xc4\x8dega glasbenega albuma Joeja McElderryja. McElderry je povedal, da besedilo pesmi "The Climb" njemu samemu pomeni veliko: "Je zelo \xc4\x8dustvena pesem in sicer zaradi tega, kar se je zgodilo v zadnjih nekaj mesecih. Vse se zdi zelo, zelo realno." Po mnenju Petra Robinsona iz revije The Guardian ima ta verzija ve\xc4\x8d poudarka na klavirju v za\xc4\x8detku, kot pa originalna verzija Miley Cyrus. O besedilu je Robinson povedal: "verzija o \'strmih bitkah\' in o tem, da je \'v\xc4\x8dasih potrebno izgubiti\' se zdijo, kot da govorijo o Joejevi mo\xc5\xbeni prihodnosti."\n_START_SECTION_\nKriti\xc4\x8dni sprejem\n_START_PARAGRAPH_\nPeter Robinson iz revije The Guardian je pesem "The Climb" ozna\xc4\x8dil za "sporno nesporno izbiro" za prvi singl zmagovalca tekmovanja The X Factor in nadaljuje: "Medtem ko bi \'The Climb\' lahko bil primerna izbira za zmagovalca, se zdi dejstvo, da so za ponovno verzijo izbrali tako nedavno izdano pesem \xc5\xa1e vseeno malce \xc4\x8duda\xc5\xa1ko."_NEWLINE_Ob koncu tedna 26. decembra 2009 je ta verzija pesmi "The Climb" dosegla drugo mesto na lestvici UK Singles Chart; na stali\xc5\xa1\xc4\x8de njegovega prvega nastopa je vplivala predvsem kampanja \xc4\x8dlanov neke Facebook skupine, kjer so izbirali najvi\xc5\xa1je uvr\xc5\xa1\xc4\x8deno pesem na tej lestvici za bo\xc5\xbei\xc4\x8dni teden. Prehitela ga je skupina Rage Against the Machine s pesmijo "Killing in the Name" (1992). V slede\xc4\x8dem tednu je pesem dosegla prvo mesto, kjre je ostala \xc5\xa1e en teden. Pesem si je prislu\xc5\xbeila platinasto certifikacijo s strani organizacije British Phonographic Industry (BPI), saj je v Zdru\xc5\xbeenem kraljestvu prodala ve\xc4\x8d kot 600,000 kopij izvoda. Singl "The Climb" je dosegel prvo mesto na lestvici Irish Singles Chart ob koncu tedna 17. decembra 2009, na vrhu te lestvice pa je ostal \xc5\xa1e \xc5\xa1tiri zaporedne tedne. V Evropi je pesem pristala na \xc4\x8detrtem mestu lestvice Eurochart Hot 100 Singles in sicer ob koncu tedna 9. januarja 2010.\n_START_SECTION_\nVideospot\n_START_PARAGRAPH_\nVideospot za pesem "The Climb" so posneli 16. decembra leta 2009 v Londonu, Anglija, Zdru\xc5\xbeeno kraljestvo. Videospot se za\xc4\x8dne s slikami s tekmovanja The X-Factor in nato do prehoda glavnega nastopa Joeja McElderryja v poplavljenem mestu; to sceno so posneli na poplavljenem odru z ozadjem mesta. McElderry je oble\xc4\x8den v sivo majico in siv brezrokavnik medtem ko stoji in nastopa. \xc4\x8cez cel videospot se menjajo le slike s tekmovanja The X-Factor in poplavljenega mesta. Videospot vklju\xc4\x8duje tudi prizor, kjer Joe McElderry izve, da je zmagal na tekmovanju, med objemom njegovih sotekmovalcev.'